# Boxer (pes)

### Z Wikipédie

Boxer
Boxer
Krajina pôvodu | Nemecko
FCI kód | 2/2/144
Štandardy (linky) | FCI AKC ANKC CKC KC(UK) NZKC UKC
Výška | 53-59 cm (suky) 57-63 cm (psy)
Hmotnosť | 25-30 kg
Pôvodné určenie | strážny pes, štvanice na býkov
Terajšie určenie | sprievodný, pracovný pes a obranár
Názov v krajine pôvodu | {{{Názov}}}
Synonymá | Deutscher Boxer
Zaužívaná skratka | BOX
Zoznam psích plemien
Pozri aj Psí portál

Boxer je plemeno služobných a strážnych psov pôvodom z Nemecka, uznaný FCI v 2. skupine (pinče a bradáče, molosy, švajčiarske salašnícke psy a ďalšie plemená), v sekcii 2.1 (molosy, dogovité psy, so skúškou) pod číslom 144.

## [úprava] História

Prapredkami dnešného boxera boli psy, ktoré sa používali pri love medveďov, vlkov a diviakov, ktoré nazývali Bullenbeisser (čiže býkohryz). Okrem iného sa tiež používali na prácu pri stádach hovädzieho dobytka, spravidla ho strážil na cestách na trhy či jatky. Ich podobu nachádzame na rozličných starých rytinách a boli to najmä potomkovia starovekých a stredovekých bojových, vojnových a gladiátorských psov dogovitého typu. Boli to zavalité, dobre viazané psy, smelé a málo citlivé na utŕžené rany. Ich spoločným znakom bola ťažká hlava s krátkym, ale mohutným nosom, ktorý nenechával pochybnosti o sile záhryzu. Ináč si neboli navzájom podobné a na rôznych miestach sa vyskytovali odlišné typy týchto psov pod rozličnými krajovými názvami podľa toho, na čo sa používali. Svoju odvahu dokazovali aj v zápasoch, ktoré sa usporadúvali buď navzájom medzi sebou, alebo s inými zvieratami, napr. s býkmi.

Keď sa v druhej polovici 19. storočia začalo s čistokrvnou plemenitbou všimli si niektorí chovatelia tieto psy a zámerným krížením s použitím aj iných plemien z nich vyšľachtili nové plemeno, dnešného boxera. Boxeri bol prvýkrát na výstave predvedení v roku 1896, vtedy sa však na dnešného boxera neveľmi podobali. Boli to nižšie, hrubšie a ťažšie jedince prevažne bieleho sfarbenia srsti. Prvý štandard plemena vydal Deutscher Boxer Klub v roku 1902. O dva roky neskôr bola založená plemenná kniha.

## [úprava] Vzhľad a povaha

Boxer je elegantný a ušľachtilý pes, ktorý si však uchoval všetky pôvodné dobré povahové vlastnosti a to najmä odvahu, tvrdosť a húževnatosť. Jeho vývoj trval pomerne dlho. Ako samostatné plemeno ho uznali až roku 1925. Jeho meno sa odvodilo zrejme pre podobnosť jeho hlavy s boxerskou rukavicou alebo s tvárou boxera so znetvorenym nosom. Boxer má všetky vlastnosti, ktoré musí mať dobrý služobný pes. Okrem toho je však aj milým spoločníkom, a preto sa chová aj v mnohých domácnostiach najmä v mestách ako spoločenský pes.

Pôvodne sa boxerom kupírovali uši a chvost, čo však od roku 2002 zakazuje zákon č. 488/2002 Zb. Dnes má boxer skôr menšie uši priliehajúce k lícam. Je to pes kvadratického rámca s veľmi hlbokým hrudníkom. Srsť boxera je krátka a priliehavá v žltej alebo žíhanej farbe s čiernou maskou. Povolené sú biele znaky, ale nie viac ako na tretine plochy tela.

## [úprava] Odkazy

- Slovenský boxer klub

| psí portál

Wikimedia Commons ponúka multimediálny obsah k téme
Boxer (pes)
Zdroj: "http://sk.wikipedia.org../../../b/o/x/Boxer_%28pes%29.html"

Kategórie: Molosoidné psy | Psy z Nemecka

##### Views

- Článok
- Diskusia
- Aktuálna verzia

##### Hľadaj

##### Iné jazyky

- Català
- Deutsch
- English
- Español
- Suomi
- Français
- Galego
- עברית
- Bahasa Indonesia
- Lietuvių
- Nederlands
- Norsk (bokmål)
- Polski
- Português
- Simple English
- Slovenščina
- Српски / Srpski
- Svenska